
DR.30.11.2021 67 

 
 Dato’ Haji Salim Sharif [Jempol]: Tadi macam tidak terjawab soalan saya tadi. 
Di mana SME Bank ini tidak berperanan seperti bank. Apa yang menjadi isu ialah kadar 
faedah yang dikenakan itu lebih tinggi dengan bank komersial.   

 Oleh sebab pihak Bank Negara tidak membenarkan mewujudkan menawarkan 
saving dan current account, sudah pasti sumber kewangan ini tidak dapat diperoleh. Jadi, 
adakah tindakan meminda SME Bank ini menjadi bank komersial khas untuk usahawan? 
Ini kerana apa penawaran yang diberi adalah lebih tinggi. Itu maksud saya. 

 Tuan Pengerusi [Dato' Mohd Rashid Hasnon]: Terima kasih Yang Berhormat 
Jempol. 

 Dato’ Haji Salim Sharif [Jempol]: Jadi, apakah keputusan kementerian tentang 
isu ini yang sudah lama berpanjangan? 

 Tan Sri Noh bin Haji Omar: Terima kasih. 

 Dato’ Haji Salim Sharif [Jempol]: Kelonggaran bersama dengan bank. Ini bank 
tapi tidak berperanan seperti bank. 

 Tan Sri Noh bin Haji Omar: Saya setuju dengan pandangan Yang Berhormat 
Jempol.  Insya-Allah, kita akan mengambil perhatian. Sebagaimana yang saya nyatakan 
tadi bahawa SME Bank ini dia terpaksa dia mendapat pinjaman daripada pihak lain untuk 
pengurusan bank ini. Jadi, kalau disusun semula betul-betul untuk membantu usahawan 
dan mendapat sumbangan daripada pihak kerajaan, mungkin apa yang diharapkan oleh 
Yang Berhormat Jempol itu akan tercapai. Saya akan ambil perhatian cadangan daripada 
Yang Berhormat Jempol. 

 Yang Berhormat Kemaman membangkitkan Sistem BLESS yang dapat 
memudahkan kebolehan pencapaian rakyat untuk membuat permohonan lesen, juga 
menyemak status permohonan dan mendapat kelulusan tanpa perlu hadir secara fizikal 
ke premis pihak berkuasa. Tadi juga ada disebut bagaimana Sistem BLESS ini kadang-
kadang dia pun rosak dan sebagainya. Ini kita akan ambil perhatian ya. 

 Yang Berhormat dari Kemaman juga membangkitkan mengenai progress 
penubuhan Universiti Keusahawanan Koperasi Malaysia. Ini, untuk makluman, bahawa 
proses penubuhan dalam peringkat akhir ya. Kita sedang memenuhi syarat-syarat yang 
dikenakan oleh Jabatan Pendidikan Tinggi di bawah KPT dan insya-Allah, kita cuba 
usahakan dengan secepat mungkin dan mungkin sebelum bulan Julai tahun depan 
ataupun secepat-cepatnya pada bulan Mac, kita akan cuba tubuhkan Universiti 
Keusahawanan Koperasi Malaysia. 

 Mengenai francais, tadi pun ramai yang membangkitkan mengenai bantuan yang 
diberi kerana kita terjejas mengenai sistem francais. Sehingga kini, terdapat 24 akaun 
usahawan francais dengan nilai RM2.1 juta membuat- dia telah pun mendapat bantuan 
daripada Pernas. Pernas juga menyediakan pelbagai bentuk bantuan dan skim 
perbelanjaan seperti program RECURVE yang menawarkan dana tambahan kepada 
usahawan francais. 

 Dato’ Haji Salim Sharif [Jempol]: Yang Berhormat Menteri, sedikit lagi tidak 
terjawab. Pertindihan Pernas dengan Kementerian KPDNHEP dengan MEDAC. Ini ada 
dua kementerian untuk menjaga francais ini. 

 Tan Sri Noh bin Haji Omar: Terima kasih. Memang benar, Tuan Pengerusi, 
sekarang ini ada dua kementerian jaga satu program. Di mana di bawah francais ini, 
pentadbirannya di bawah MEDAC tetapi aktanya di bawah Kementerian Hal Ehwal 
Pengguna. Jadi, saya dengan Yang Berhormat Menteri Hal Ehwal Pengguna dengan KSU 
telah mengadakan mesyuarat, kita cuba susun, selaraskan.   

Walau bagaimanapun, saya nampak apa juga yang kita buat, kalau satu program 
dua kementerian jaga, tidak boleh jadi.  Sama ada Kementerian Pembangunan Usahawan 
ambil jaga 100 percent ataupun saya sebagai Yang Berhormat Menteri, I don’t mind, kalau 
Kementerian Hal Ehwal Pengguna hendak ambil francais, ambillah asalkan rakyat lebih 
mudah. Daripada kita berebut untuk apa?  Nanti sana tidak kena, sini yang dikejar tidak 
dapat, yang dikendong berciciran.  



Dato' Haji Salim Sharif [Jempol]: Tadi macam tidak terjawab soalan saya tadi. Di mana SME Bank ini tidak berperanan seperti bank. Apa yang menjadi isu ialah kadar faedah yang dikenakan itu lebih tinggi dengan bank komersial. Oleh sebab pihak Bank Negara tidak membenarkan mewujudkan menawarkan saving dan current account, sudah pasti sumber kewangan ini tidak dapat diperoleh. Jadi, adakah tindakan meminda SME Bank ini menjadi bank komersial khas untuk usahawan? Ini kerana apa penawaran yang diberi adalah lebih tinggi. Itu maksud saya. Tuan Pengerusi [Dato' Mohd Rashid Hasnon]: Terima kasih Yang Berhormat Jempol. Dato' Haji Salim Sharif [Jempol]: Jadi, apakah keputusan kementerian tentang isu ini yang sudah lama berpanjangan?. Tan Sri Noh bin Haji Omar: Terima kasih. Dato' Haji Salim Sharif [Jempol]: Kelonggaran bersama dengan bank. Ini bank tapi tidak berperanan seperti bank. Tan Sri Noh bin Haji Omar: Saya setuju dengan pandangan Yang Berhormat Jempol. Insya-Allah, kita akan mengambil perhatian. Sebagaimana yang saya nyatakan tadi bahawa SME Bank ini dia terpaksa dia mendapat pinjaman daripada pihak lain untuk pengurusan bank ini. Jadi, kalau disusun semula betul-betul untuk membantu usahawan dan mendapat sumbangan daripada pihak kerajaan, mungkin apa yang diharapkan oleh Yang Berhormat Jempol itu akan tercapai. Saya akan ambil perhatian cadangan daripada Yang Berhormat Jempol. Yang Berhormat Kemaman membangkitkan Sistem BLESS yang dapat memudahkan kebolehan pencapaian rakyat untuk membuat permohonan lesen, juga menyemak status permohonan dan mendapat kelulusan tanpa perlu hadir secara fizikal ke premis pihak berkuasa. Tadi juga ada disebut bagaimana Sistem BLESS ini kadang- kadang dia pun rosak dan sebagainya. Ini kita akan ambil perhatian ya. Yang Berhormat dari Kemaman juga membangkitkan mengenai progress penubuhan Universiti Keusahawanan Koperasi Malaysia. Ini, untuk makluman, bahawa proses penubuhan dalam peringkat akhir ya. Kita sedang memenuhi syarat-syarat yang dikenakan oleh Jabatan Pendidikan Tinggi di bawah KPT dan insya-Allah, kita cuba usahakan dengan secepat mungkin dan mungkin sebelum bulan Julai tahun depan ataupun secepat-cepatnya pada bulan Mac, kita akan cuba tubuhkan Universiti Keusahawanan Koperasi Malaysia. Mengenai francais, tadi pun ramai yang membangkitkan mengenai bantuan yang diberi kerana kita terjejas mengenai sistem francais. Sehingga kini, terdapat 24 akaun usahawan francais dengan nilai RM2.1 juta membuat- dia telah pun mendapat bantuan daripada Pernas. Pernas juga menyediakan pelbagai bentuk bantuan dan skim perbelanjaan seperti program RECURVE yang menawarkan dana tambahan kepada usahawan francais. Dato' Haji Salim Sharif [Jempol]: Yang Berhormat Menteri, sedikit lagi tidak terjawab. Pertindihan Pernas dengan Kementerian KPDNHEP dengan MEDAC. Ini ada dua kementerian untuk menjaga francais ini. Tan Sri Noh bin Haji Omar: Terima kasih. Memang benar, Tuan Pengerusi, sekarang ini ada dua kementerian jaga satu program. Di mana di bawah francais ini, pentadbirannya di bawah MEDAC tetapi aktanya di bawah Kementerian Hal Ehwal Pengguna. Jadi, saya dengan Yang Berhormat Menteri Hal Ehwal Pengguna dengan KSU telah mengadakan mesyuarat, kita cuba susun, selaraskan. Walau bagaimanapun, saya nampak apa juga yang kita buat, kalau satu program dua kementerian jaga, tidak boleh jadi. Sama ada Kementerian Pembangunan Usahawan ambil jaga 100 percent ataupun saya sebagai Yang Berhormat Menteri, I don't mind, kalau Kementerian Hal Ehwal Pengguna hendak ambil francais, ambillah asalkan rakyat lebih mudah. Daripada kita berebut untuk apa? Nanti sana tidak kena, sini yang dikejar tidak dapat, yang dikendong berciciran.